  Туспуктэм: Удмуртиысь инкуазь узырлыкъёсъя но инкуазез утёнъя министерстволэн пресс-службаез Наталия Сильвестрова Удмуртиын нимысьтыз утиськись инкуазь интыосъя кивалтэтэтын ужасьёс анайтэк кылем кык койыкпиосыз сюдыны-вордыны басьтӥзы. Пӧйшуръёсты Якшур-Бӧдья ёросысь инкуазь заказнике интыязы. Со сярысь элькунысь инкуазь узырлыкъёсъя но инкуазез утёнъя министерстволэн пресс-службаез ивортӥз. Одӥгез койыкпи тудву дыръя анаеныз шурез потыны тырттэ вал, но вуысь потыны ӧз быгаты ни. Сое чогырась адӟиз но инкуазез утёнъя министерствоысь ужасьёслы ивортӥз. Соос пыжен койыкпиез юрдуре поттӥзы. Кӧня час ӵоже пӧйшурлэсь анайзэ возьмазы, но со оз вуы ни. Мукетсэ койыкпиез Глаз ёросысь вуттӥзы. Сое кин ке кутэм но гуртаз утялтыны турттэм. Малпанэз пӧрмымтэ, пӧйшурез покчи натуралистъёслэн станцизы доры куштыса кельтэм. Министерствое со сярысь волонтёр ивортӥз, койыкпиез заказнике интыязы. Али пӧйшуръёсс асьсэзыс умой шӧдо, кеч йӧл сиё. Тегъёс: пӧйшуръёс инкуазезутён инкуазезутёнъяминистерство Удмуртия  